
BIROULUI PERMANENT
AL CAMEREI DEPUTAŢILOR

	Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.49/2025 pentru modificarea şi completarea Ordonanţei Guvernului nr.71/2001 privind organizarea şi exercitarea activităţii de consultanţă fiscală, precum şi pentru stabilirea unor măsuri, transmis spre dezbatere, Comisiei pentru buget, finanţe şi bănci, cu adresa nr. PL-x nr. 430/2025 din 29  octombrie 2025.
În raport cu obiectul şi conţinutul său, proiectul de lege  face parte din categoria legilor ordinare.



PREŞEDINTE,
Bogdan-Iulian HUȚUCĂ

RAPORT
asupra
proiectului de Lege privind aprobarea Ordonanţei de urgenţă a Guvernului nr.49/2025 pentru modificarea şi completarea Ordonanţei Guvernului nr.71/2001 privind organizarea şi exercitarea activităţii de consultanţă fiscală, precum şi pentru stabilirea unor măsuri

În conformitate cu prevederile art. 95 şi 118 alin.(3) din Regulamentul Camerei Deputaţilor, republicat, cu modificările ulterioare, Comisia pentru buget, finanţe şi bănci a fost sesizată pentru dezbatere în fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.49/2025 pentru modificarea şi completarea Ordonanţei Guvernului nr.71/2001 privind organizarea şi exercitarea activităţii de consultanţă fiscală, precum şi pentru stabilirea unor măsuri, transmis cu adresa nr. PL-x nr. 430/2025 din 29 octombrie  2025.
	Senatul, în calitate de primă Cameră sesizată, a adoptat proiectul de lege în şedinţa din data de 27 octombrie 2025.



Conform prevederilor art. 75 din Constituţia României, republicată şi ale art. 92 alin.(9) din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională. 
La dezbaterea proiectului de lege s-au avut în vedere avizele: Consiliului Legislativ, Consiliului Economic şi Social,   Comisiei pentru muncă şi protecţie socială, Comisiei juridice de disciplină şi imunităţi, Comisiei pentru industrii şi servicii și Comisiei pentru politică economică, reformă și privatizare.  
	Proiectul de lege are ca obiect de reglementare recunoaşterea consultanţilor fiscali din statele aderente la „Codul OCDE ( Organizația pentru Cooperare și Dezvoltare Economică) de liberalizare a mişcărilor de capital şi Codul OCDE de liberalizare a operaţiunilor curente invizibile”, în condiţii echivalente recunoaşterii consultanţilor fiscali din statele membre UE. Referitor la condiţiile de acces la examen, se introduce posibilitatea ca accesul la profesia de consultant fiscal să poată fi posibilă şi pentru persoanele care au absolvit studii juridice. De asemenea, proiectul include prevederi cu privire la colaborarea dintre Camera Consultanţilor Fiscali şi Ministerul Finanţelor şi Agenţia Naţională de Administrare Fiscală, în scopul îmbunătăţirii conformării fiscale a contribuabililor. Totodată, se preconizează prorogarea măsurilor dispuse la art.II şi III din Ordonanţa de urgenţă a Guvernului nr.20/2022 până la data de 30 septembrie 2026.
Potrivit prevederilor art. 62 şi art.133 din Regulamentul Camerei Deputaţilor, republicat, cu modificările ulterioare, membrii Comisiei pentru buget, finanțe și bănci au examinat proiectul de lege în ședința, cu prezență fizică și online, din data de 9 septembrie 2026. La şedinţa comisiei, deputații și-au înregistrat prezența conform listei de prezență.  
La dezbaterea proiectului de lege  a participat, în calitate de invitat domnul Attila György- Subsecretar de Stat  în Ministerul Finanţelor.  


În urma examinării proiectului de lege  şi a opiniilor exprimate, membrii comisiei au hotărât, cu unanimitatea voturilor exprimate, să transmită plenului Camerei Deputaților prezentul raport prin care se propune adoptarea proiectului de Lege privind aprobarea Ordonanţei de urgenţă a Guvernului nr.49/2025 pentru modificarea şi completarea Ordonanţei Guvernului nr.71/2001 privind organizarea şi exercitarea activităţii de consultanţă fiscală, precum şi pentru stabilirea unor măsuri, cu amendamente admise prezentate în Anexă.  
În raport cu obiectul şi conţinutul său, proiectul de lege face parte din categoria legilor ordinare.

	PREȘEDINTE,
Bogdan-Iulian HUȚUCĂ
	SECRETAR,
Iulius-Marian FIRCZAK

	




Şef serviciu,
Giorgiana Ene

Consilier parlamentar,
Amalia Roșu 

Anexă  – PLx nr. 430/2025
AMENDAMENTE ADMISE  
	Nr. Crt.
	Text  act normativ 
	Text Senat
	Text propus de Comisii
(autorul amendamentului)
	Motivarea amendamentelor propuse

	1. 
	
	LEGE 
privind aprobarea Ordonanței de urgență a Guvernului nr.49/2025 pentru modificarea şi completarea Ordonanței Guvernului nr.71/2001 privind organizarea şi exercitarea activității de consultanță fiscală, precum şi pentru stabilirea unor măsuri
	
	

	2.
	
	Articol unic. - Se aprobă Ordonanţa de urgență a Guvernului nr.49 din 25 septembrie 2025 pentru modificarea şi completarea Ordonanţei Guvernului nr.71/2001 privind organizarea şi exercitarea activității de consultanţă fiscală, precum şi pentru stabilirea unor măsuri, publicată în Monitorul Oficial al României, Partea I, nr.889 din 29 septembrie 2025.
	Articol unic. - Se aprobă Ordonanţa de urgență a Guvernului nr.49 din 25 septembrie 2025 pentru modificarea şi completarea Ordonanţei Guvernului nr.71/2001 privind organizarea şi exercitarea activității de consultanţă fiscală, precum şi pentru stabilirea unor măsuri, publicată în Monitorul Oficial al României, Partea I, nr.889 din 29 septembrie 2025, cu următoarea modificare: 
	Tehnică legislativă

	3.
	Titlul Ordonanței:
 Ordonanța de urgenţă a Guvernului nr. 49/2025 pentru modificarea şi completarea Ordonanţei Guvernului nr. 71/2001 privind organizarea şi exercitarea activității de consultanţă fiscală, precum şi pentru stabilirea unor măsuri
	Nemodificat
	Nemodificat
	

	4.
	Art. I.
	Nemodificat
	Nemodificat 
	

	5.
	Art. II.
	Nemodificat
	Nemodificat
	

	6.
	Art. III. - Începând cu data intrării în vigoare a prezentei ordonanțe de urgență, măsurile prevăzute la art. II şi III din Ordonanța de urgență a Guvernului nr. 20/2022 privind modificarea şi completarea unor acte normative, precum şi pentru stabilirea unor măsuri de sprijin şi asistență umanitară, cu modificările ulterioare, se aplică până la data de 30 septembrie 2026.
	Nemodificat
	· Articolul III va avea următorul cuprins:
Art. III. - Începând cu data intrării în vigoare a prezentei ordonanțe de urgență, măsurile prevăzute la art. II şi III din Ordonanța de urgență a Guvernului nr. 20/2022 privind modificarea şi completarea unor acte normative, precum şi pentru stabilirea unor măsuri de sprijin şi asistență umanitară, cu modificările ulterioare, se aplică până la data de 30 septembrie 2027.
	Tehnică legislativă

